KBANK ราคาหุ้นรับข่าวลบพอควรแล้วแนะนำซื้อลงทุนราคาเป้าหมาย 224 บ.
KBANK ราคาหุ้นรับข่าวลบไปพอควรแล้วแนะนำซื้อลงทุน ให้ราคาพื้นฐานระยะยาว 1 ปีเท่ากับ 224 บาท (เทียบเท่ากับ P/BV ปี 58 ที่ 1.9 เท่า) เราชอบ KBANK ที่มีการกระจายของพอร์ตสินเชื่อและรายได้ที่ดี และเชื่อว่าจะบริหารจัดการความเสี่ยงเรื่อง NPL ได้อย่างมีประสิทธิภาพ ความสามารถในการทำกำไรอยู่ในเกณฑ์ดีแม้การตั้งสำรองค่าเผื่อฯในครึ่งหลังปี 58 ยังสูง
20 ส.ค. 2558

บล.ดีบีเอสฯ ระบุในบทวิเคราะห์วันนี้ (20 ส.ค.) ว่า ธนาคารกสิกรไทย จำกัด (มหาชน) หรือ KBANK รายงานกำไรสุทธิไตรมาส 2/58 เท่ากับ 11.5 พันล้านบาท (-2%เทียบช่วงเดียวกันของปีก่อน และ +7%เทียบไตรมาสก่อนหน้า) ดีกว่าคาดแม้ว่าจะตั้งสำรองค่าเผื่อฯสูงที่ 1.55% ของสินเชื่อรวม (จากที่เราคาดการณ์ 1.35% และเพิ่มจาก 1.04% ในไตรมาส 1/58) โดยกำไรก่อนสำรองค่าเผื่อฯ เติบโตดี เนื่องจากรายได้ที่ไม่ใช่ดอกเบี้ยเพิ่มขึ้นเกินคาด โดยหลักมาจากรายได้ค่าธรรมเนียมและรายได้จากธุรกิจประกัน
สินเชื่อไตรมาส 2/58 เติบโต 1.2%เทียบไตรมาสก่อนหน้า ซึ่งมาจากสินเชื่อเพื่อการพาณิชย์, สินเชื่อที่อยู่อาศัย, สินเชื่อเพื่อเป็นเงินทุนหมุนเวียน และสินเชื่อบัตรเครดิต ด้าน NPL เพิ่มขึ้น 7.7%เทียบไตรมาสก่อนหน้า และ NPL Ratio ปรับขึ้นเป็น 2.39% (จาก 2.26% ในสิ้น 1Q58) ส่วน NPL Coverage Ratio สิ้นมิ.ย.58 อยู่ที่ 138% (ลดลงจาก 140% ในสิ้นมี.ค.58) ส่วน CAR เท่ากับ 17.4% (Tier-1 : 13.8%)
แนะนำซื้อลงทุน ให้ราคาพื้นฐานระยะยาว 1 ปีเท่ากับ  224 บาท (เทียบเท่ากับ P/BV ปี 58 ที่ 1.9 เท่า) เราชอบ KBANK ที่มีการกระจายของพอร์ตสินเชื่อและรายได้ที่ดี และเชื่อว่าจะบริหารจัดการความเสี่ยงเรื่อง NPL ได้อย่างมีประสิทธิภาพ ความสามารถในการทำกำไรอยู่ในเกณฑ์ดีแม้การตั้งสำรองค่าเผื่อฯในครึ่งหลังปี 58 ยังสูง
 